
Kavamatkunnin Tuhaqtitaujukhat

GNkut ihumagittiarutigijaa Kanadami Kapuqhinirmun Qaujihimanikkut Tatqiqhiuti 2025
Aulaqtirvia Ublua:	Aakassi 6, 2025
Nutqarvikhaa Ublua:	Aakassi 31, 2025
Nunavunmi-tamaat	90 sec
Tamainni Aakassini, Kanada ihumagittiaqpaktaa Kanadami Kapuqhirnirmun Qaujihimanikkut Tatqiqhiutit naunaijariami akhuurnarnia kapuqhirnirnun aannialaqittailinirnun. Uumani ukiup qanuridjutikhaani, “Pipkaruiqlugu ingilraarnitat pipkaiffaarutaanik taapkunani. Amirilugu hivunikhat. Kapuqhiqlutin,” naunaijaqtaa akhuurnarniq kapuqhiqtaunirnik pingittaami aannialaqidjutinik qangaraaluk pidjutiuvaktun qajangnaqtunik. Naunaijaqtait ihariaginiit hapummidjutinun hivunikhani kingulliinnun talvuuna angumadjutikkut ublunun ukunani pitqujauhimajuni kapuqhidjutinik.
Aanniaqtailinirmut Havagvia itqaumaqujait Nunavunmiutat kapuqhidjutit qajangnaittun ihuaqtullu amihunun aannialaqidjutinun. Kapuqhidjutit nakuutqijaujun qanuriliurutit hapummidjutikkut inungnik qujaginnaq ukiuqaqtunun.
Kapuqhidjutit hapummijait inuit qajangnatqijaujun ingattaqhimajuni aannialaqidjutinin imaatun qalaliqjuarnirmin (whooping cough), kukuvalaarnirmin, uumangalu human papillomavirus-min (HPV). Hapkuat pittailittaaqtun nutarautillugin kapuqhirutinin. Ukiup ilainni kapuqhirutit, ilaujun qalakjuarnirmin uvanilu COVID-19 kapuqhirutit, ikajuqpaktait Nunavunmiutat aannialaqittailidjutinun tamaat ukiumi. Inirniit pijukhat tetanus-kut diphtheria-kullu kapuqhirutinik qaangiraangata qulit (10) ukiut, uumingalu pneumonia-kut kapuqhirutimik pitqujauhimajuq taitai qaangiqqat 50nik ukiuni, pihimagauluaqhimapluni nutaraupluni.
Angajuqqaat munaqtiillu pihimajakharaluangit nutaqqat kapuqhiudjutait angummadjutihimalugin annivianin talvunga inirningulihaaliqtunun. Pitqujauhimajun kapuqhirutikkut ublukhainnik hailihimajun uvani Kapuqhirutikkut Makpiraami uvaniluunniit nunallaami munaqhitkunni. Tamaita kupuqhirutit titiraqhimajun uvani Nunavutim Meditech pidjutaani titiqqat tukhirutijauttaaqtun qujaginnaq ubluni. Nunavunmiutat atuqtaaqtullu manipautimun-aktilaanganik kapuqhirutikkut titiramik hailihimajuq munaqhitkunni naunaijariami kapuqhirutinik.
Kapuqhitaujaami, hivajadjavan munaqhitkut nunallaaniluunniit munaqhitkut ihuaqhaijaami takujaqtuqvikharnun. Ilitturijuummirutikhanun kapuqhidjutinun takujaqtuqvikhanulluunniit, takulugu una Nunavut Kavamanga qaritaujakkuurutaa uqaqatigilugilluunniit nunallaarni munaqhitkut.
###
Tuhaqtipkainikkut Uqarvigijakhaq: 

Charmaine Deogracias
Atanngujaq, Tuhaqtipkaijini
Aanniaqtailinirmut Havagvia
867-975-5712
cdeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitun uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

